GiliGold/VAD_KnessetCorpus huggingface dataset:
מאיר שטרית: תקנות שירות ביטחון (חובות אנשי מילואים) – אתה רוצה להסביר את זה?
מאיר שטרית: הצבא, בבקשה, מה אתם רוצים?
אייל טולדנו: אנחנו מבקשים תיקון נקודתי ב תקנות שירות ביטחון (חובות אנשי מילואים).
אייל טולדנו: אלו תקנות שמפרטות חובות שונות שחלות על אנשי מילואים.
אייל טולדנו: החובות האלו חלות על אנשי המילואים גם כאשר הם לא בשירות מילואים פעיל.
אייל טולדנו: יש כאן חובות שונות, למשל: החובה לשמור על קשר עם היחידה, כדי שיידעו לזמן את איש המילואים; חובה לשמור על מסמכים שנמסרו לאיש המילואים במהלך השירות שלו, גם כשהוא כבר לא בשירות מילואים; וגם החובה לשמור על ציוד.
אייל טולדנו: אנחנו מבקשים כרגע זה להוסיף או להרחיב את החובה שקבועה בתקנה 10א לתקנות, כדי לתת פיתרון לבעיה שאין לנו דרך להעמיד לדין משמעתי איש מילואים שמסר ידיעה או מידע שהגיעו אליו במהלך שירותו הצבאי ושהוא לא אמור היה למסור.
מאיר שטרית: אתם מציעים שחוק השיפוט הצבאי יחול גם על חייל מילואים שמסר מידע למישהו אחר, לא מוסמך.
מאיר שטרית: זאת השורה התחתונה?
אייל טולדנו: החוק כבר חל.
אייל טולדנו: יש את סעיף 11 לחוק השיפוט הצבאי שקובע שאפשר להעמיד לדין אנשי מילואים שעוברים עברות גם שלא במהלך שירות המילואים.
מאיר שטרית: אז למה יש בעיה?
אייל טולדנו: הבעיה שלנו היא שאין לנו עברה מתאימה שאפשר להעמיד עליה.
אייל טולדנו: היום יש לנו בחוק השיפוט הצבאי את סעיף 57.
אייל טולדנו: זאת עברה של גילוי ידיעות.
אייל טולדנו: עברה מאוד חמורה, שהעונש עליה הוא 10 שנות מאסר.
אייל טולדנו: אי אפשר לשפוט על העברה הזאת בדין משמעתי.
אייל טולדנו: במקרים הקלים, אנחנו לא נלך לבית-דין צבאי.
אייל טולדנו: אנחנו צריכים עברה שנוכל להעמיד עליה לדין משמעתי.
אייל טולדנו: לכן אנחנו מציעים להוסיף בתקנה עברה קלה שאפשר יהיה לשפוט עליה בדין משמעתי.
אייל טולדנו: כדי שהעברה לא תהיה רחבה מדי, סייגנו אותה בשני אופנים: אחד, הגדרנו את הידיעה בצורה דומה לצורה שבה היא מוגדרת בחוק העונשין.
אייל טולדנו: אמרנו שידיעה זה: "ידיעה אשר תוכנה, צורתה, סדרי אחזקתה, מקורה או נסיבות קבלתה מעידים על החובה לשומרה בסוד".
אייל טולדנו: כלומר, לא כל דבר שאיש מילואים נחשף לו בשירות המילואים ואומר, אפשר יהיה להעמיד אותו לדין משמעתי.
מאיר שטרית: אם הוא מתלונן על אוכל, אי אפשר להעמיד אותו לדין.
אייל טולדנו: נכון, אם הוא יגיד: האוכל לא היה טוב בשירות.
אייל טולדנו: אנחנו לא נעמיד אותו לדין.
מאיר שטרית: השופטת דליה דורנר ספרה לי פעם, באיזו ישיבה בה דיברו על אוכל בצבא, שהיא מתפלאת שאנשים מתלוננים, היא אמרה: הילדים שלי אמרו לי, אימא – האוכל בצבא נהדר.
אייל טולדנו: זה מנגנון אחד – אנחנו מצמצמים את תחולת העברה.
אייל טולדנו: הדבר השני, כדיש תהיה בקרה, אנחנו קובעים גם שהעמדה לדין בגין עברה כזו, בדין משמעתי, תהיה טעונה אישור של פרקליט צבאי.
מאיר שטרית: זאת אומרת, זה יהיה תחת פיקוח של הפרקליטות, העניין הזה?
אייל טולדנו: בדיוק.
מאיר שטרית: חברים, מישהו מתנגד?
מאיר שטרית: לא? אתה רוצה לקרוא את זה?
מאיר שטרית: בבקשה, תקרא.
עידו בן-יצחק: יש כאן גם תיקונים טכניים של שינוי שם התקנות בגלל שעכשיו יש את חוק שירות המילואים.
עידו בן-יצחק: "הוספת שם 1.
עידו בן-יצחק: בראש תקנות שירות בטחון (חובות אנשי מילואים), התשט"ז-1956 (להלן- התקנות העיקריות), יבוא "תקנות שירות המילואים (חובות חיילי המילואים), התשט"ז-1956".
עידו בן-יצחק: תיקון הפתיח 2.
עידו בן-יצחק: בפתיח לתקנות העיקריות, במקום "לפי סעיף 7(ט) לחוק שירות בטחון, תש"ט – 1949" יבוא: "לפי סעיף 24 לחוק שירות המילואים, התשס"ח-2008 (להלן – החוק)".
עידו בן-יצחק: שינוי מונח 3.
עידו בן-יצחק: בתקנות העיקריות, בכל מקום, במקום "איש מילואים" יבוא "חייל מילואים, ושינויי הצורה הדקדוקיים המחוייבים ייעשו לפי זה".
עידו בן-יצחק: החלפת תקנה 10א 4.
עידו בן-יצחק: במקום תקנה 10א לתקנות העיקריות יבוא : "מסירת ידיעות 10א.
עידו בן-יצחק: (א) חייל מילואים יציית לכל פקודה בדבר סדרי שמירתם, העברתם ודרכי העברתם של מסמך או של ידיעה הנוגעים לצבא, שהגיעו לידיו עקב היותו חייל מילואים או במסגרת שירותו הצבאי;
עידו בן-יצחק: בתקנת משנה זאת, "ידיעה" – ידיעה אשר תוכנה, צורתה, סדרי החזקתה, מקורה או נסיבות קבלתה מעידים על החובה לשמרה בסוד.
עידו בן-יצחק: (ב) אין להעמיד חייל מילואים לדין משמעתי בשל תקנה זאת אלא באישור פרקליט צבאי.
עידו בן-יצחק: " ביטול תקנה 15 5.
עידו בן-יצחק: תקנה 15 לתקנות העיקריות – בטלה.
מאיר שטרית: מי שבעד – ירים את ידו.
מאיר שטרית: אתה בעד?
מאיר שטרית: בעד.
מאיר שטרית: בעד אישור תיקון התקנות בוועדה – פה אחד
מאיר שטרית: התקנה מאושרת.
מאיר שטרית: חברים אני נועל את הישיבה.
מאיר שטרית: בזה נגמר הסיפור היום.
מאיר שטרית: אני פותח את הישיבה, והרעיון הוא בעצם - -
קריאות: רגע, תגיד: דיון פתוח.
קריאות: תגיד שהיא לא חסויה.
מאיר שטרית: זה דיון פתוח, ודאי.
מאיר שטרית: זו ישיבה לא חסויה.
קריאה: סעיף 102א(ד) לתקנון.
מאיר שטרית: הישיבה לא חסויה, הישיבה פתוחה.
מאיר שטרית: הישיבה בדיון בהצעת חוק, אני מצטער ומבין שקרתה תקלה טכנית שהיועץ המשפטי או היועצים המשפטיים פספסו משהו בדיון בחוק.
מאיר שטרית: אז בואו נשמע קודם כל מה הבעיה וננסה לתקן אותה.
יואל הדר: קודם כל אנחנו מבקשים להודות לעידו על זה שהוא "עלה" על זה.
יואל הדר: אנחנו הגשנו את החוק הזה הרבה לפני הזמן הפעם - -
אריה אלדד: שנייה אחת, אם חוק נפתח זה הליך של רוויזיה.
עידו בן-יצחק: נכון.
מאיר שטרית: ודאי, ודאי.
מאיר שטרית: אני אשמע קודם מה הבעיה.
מאיר שטרית: אני לא יודע מה הבעיה.
אריה אלדד: נדמה לי שאתה לא יכול להתחיל לקיים דיון בחוק אלא אם נפתח הליך של רוויזיה.
מאיר שטרית: אני רוצה להבין מה הבעיה.
מאיר שטרית: למה בכלל צריך לתקן.
עידו בן-יצחק: הוא רוצה, כדי להבין אם יש צורך לפתוח את הדיון מחדש.
מאיר שטרית: כי אני חשבתי שאולי לא צריך לתקן בכלל.
אריה ביבי: הוא רוצה להבין אם יש בעיה בכלל.
מאיר שטרית: בדיוק.
יואל הדר: אני יואל הדר, היועץ המשפטי של המשרד לביטחון פנים.
יואל הדר: אני מבקש דבר ראשון להודות לעידו שהפנה את תשומת לבנו לזה שלא ביקשנו שהתחילה תהיה רטרואקטיבית – כי אנחנו הגשנו את החוק הרבה לפני הזמן הפעם, ועקב עיכובים שלא היו תלויים, לא בייעוץ המשפטי ולא בממשלה, זה התעכב ולא הגיע לדיון בזמן.
יואל הדר: ולא שמנו לב בדיון האחרון - -
מאיר שטרית: מה הבעיה?
יואל הדר: אנחנו צריכים תחולה רטרואקטיבית כדי שלא יהיה לנו מרווח זמן בין המועד שבו החוק פקע ובין המועד שבו אנחנו - -
מאיר שטרית: אני מבין שאנחנו מדברים על שירות בתי-הסוהר.
יואל הדר: רק שירות בתי-הסוהר.
מאיר שטרית: ומה אתם אומרים בעצם?
מאיר שטרית: הרי בשירות האחר חיילים לא גויסו בינתיים, כל עוד החוק לא עבר.
מאיר שטרית: אז שם אין בעיה.
עידו בן-יצחק: בחוק האחר היה סעיף כזה של תחילה רטרואקטיבית.
יואל הדר: ושם לא גויסו.
מאיר שטרית: ופה גויסו אנשים.
מאיר שטרית: זאת אומרת, גויסו למרות שבעצם לא היה חוק שאפשר לגייס אותם.
אריה אלדד: גויסו בניגוד לחוק.
קריאה: זו המשמעות.
אודליה אדרי: בוקר טוב, אני אודליה.
אודליה אדרי: מאחר ולמעשה - -
מאיר שטרית: את משפטנית, אודליה?
מאיר שטרית: אז תני למשפטנים להסביר לנו מה קרה.
יואל הדר: עקב כך שגויסו סוהרים בתקופה הזאת, אנחנו צריכים - -
מאיר שטרית: לתקן את זה, לעשות תחולה רטרואקטיבית.
יואל הדר: לתקן את זה, צריך תחולה רטרואקטיבית.
מאיר שטרית: אז זו הסוגיה.
יואל הדר: האינטרסים היו של שני הצדדים לגייס בגלל שאנחנו - - - לאסירים ביטחוניים, ולא - -
מאיר שטרית: עכשיו בוא נעבור לפורמלי, קודם כל נפתח את הדיון.
אריה ביבי: לא, הלאקונה פה – זה קצת לא בהשוואה למשטרה, כי יש פה בתי-סוהר ביטחוניים.
אריה ביבי: אז הם חייבים - -
מאיר שטרית: תיכף נגיע לדיון בחוק.
מאיר שטרית: קודם כל נפתור - -
אריה אלדד: ועדיין אתה לא יכול.
אריה אלדד: נניח שחוק שירות הביטחון היה פג תוקפו, אי אפשר היה לגייס חיילים - -
מאיר שטרית: חברים, מאחר וכדי לדון בחוק צריך רוויזיה על החוק, אז אני מכריז על רוויזיה.
מאיר שטרית: ונצביע: מי בעד הרוויזיה – ירים את ידו.
משה (מוץ) מטלון: אני הרמתי יד.
מאיר שטרית: בעד – 3
מאיר שטרית: הרוויזיה נפתחה, החוק נפתח.
מאיר שטרית: עכשיו הסוגיה ברורה לנו.
מאיר שטרית: אני הסברתי ואני אגדיר אותה מחדש: מה שקרה בפועל, מאחר והחוק אושר במאוחר – הם הגישו אותו בזמן, בגלל הדיונים בוועדה שהתנגדה לדיון בנושא של חיילים בשירות המשטרה, אז "נתקע" גם החוק השני.
מאיר שטרית: זה חוק של חיילים בשירות בתי-הסוהר - -
עידו בן-יצחק: גם הקריאה הראשונה היתה - -
מאיר שטרית: כן, שלא היתה לו אגב התנגדות בקרב רוב חברי הוועדה.
מאיר שטרית: לזה לא היתה התנגדות.
אריה אלדד: היתה בדיון הראשון - -
מאיר שטרית: שלך.
אריה אלדד: בוודאי.
מאיר שטרית: כן, שלך תמיד.
מאיר שטרית: אתה עקבי כל הזמן ואני מברך על זה.
מאיר שטרית: גם אני עקבי בדרך-כלל, למרות שדעותי לא תמיד מקובלות כמוך בדיוק.
מאיר שטרית: לפעמים רק בכיוון ההפוך.
אריה אלדד: אני מבקש להסב את תשומת לבך - -
אריה ביבי: בנושא הזה של שב"ס הוא יותר רגוע.
אריה אלדד: להיפך.
אריה אלדד: הרבה פחות.
מאיר שטרית: הוא מתנגד.
אריה אלדד: אני מבקש להסב את תשומת לבו של היושב-ראש, שברגע שמתקיימת רוויזיה החוק כולו פתוח ולא רק הסעיף הזה.
מאיר שטרית: לא אני מדבר רק על החוק הזה, יש חוק אחד.
אריה אלדד: חוק אחד.
מאיר שטרית: על שירות בתי-הסוהר.
מאיר שטרית: זה הכול.
אריה אלדד: אבל החוק כולו נפתח.
אריה אלדד: החוק הזה – הצבת חיילים בשירות בתי-הסוהר.
אריה אלדד: לא רק הסעיף - -
מאיר שטרית: כן, כל הצעת החוק הזו.
מאיר שטרית: רק הצעת החוק – כתוב:
מאיר שטרית: הצעת חוק ביטחון (הוראת שעה) (הצבת יוצאי צבא בשירות בתי-הסוהר) (תיקון מס' 6).
מאיר שטרית: החוק כולו בן שלוש שורות.
יואל הדר: אין מחלוקת ביניכם.
אריה אלדד: החוק שמציב חיילים בשירות בתי-הסוהר נפתח.
מאיר שטרית: אני חושב שאתה טועה, אדוני.
אריה אלדד: אם כך אני מבקש להעביר את הדיון לוועדת הכנסת.
מאיר שטרית: היועץ המשפטי, בבקשה.
עידו בן-יצחק: אנחנו דנים בהארכת הוראת השעה של הצבת יוצאי הצבא.
עידו בן-יצחק: אם יש השגות לעניין ההסדר עצמו, אפשר להעלות אותן.
יואל הדר: אין לכם מחלוקת.
מאיר שטרית: לכן אני אומר, הרוויזיה היא רק על ההצעה הזו.
אריה אלדד: הוראת השעה – אני יכול לקרוא לך את הוראת השעה – היא עוסקת בכל החוק; בהצבת חיילים בשירות בתי-הסוהר, ההפניה לסמכות שר הביטחון לקבוע את מספרם, באישור השר לביטחון פנים, באישור ועדת החוץ והביטחון של הכנסת.
אריה אלדד: זו המשמעות של רוויזיה.
מאיר שטרית: אני חושב שלא.
אריה אלדד: זו הסכנה כשפותחים חוק ברוויזיה.
מאיר שטרית: הרוויזיה היא על הסעיף הספציפי הזה.
אריה אלדד: - - פותחים את החוק לדיון.
משה (מוץ) מטלון: בוא נשמע את היועץ המשפטי, אריה.
עידו בן-יצחק: הרוויזיה היא על הצעת החוק.
עידו בן-יצחק: אבל הצעת החוק הזאת, משמעותה – כמו שדנו בדיון הראשון, גם אם לא היינו ברוויזיה, גם אם היינו בדיון הראשון של הארכת הוראת השעה - -
מאיר שטרית: שינוי תאריכים.
משה (מוץ) מטלון: אבל חבר הכנסת אלדד מעלה פה סוגיה.
משה (מוץ) מטלון: אז תגדיר לנו מה נפתח.
מאיר שטרית: רגע, הוא מסביר.
עידו בן-יצחק: אני מסביר.
עידו בן-יצחק: הוראת השעה מסדירה את נושא הצבת יוצאי הצבא בשירות בתי-הסוהר, סעיף 24ב לחוק - -
מאיר שטרית: היא מסדירה תאריכים.
מאיר שטרית: בחוק שירות ביטחון (הוראת שעה) (הצבת יוצאי צבא בשירות בתי-הסוהר), התשס"ה, תיקון סעיף 1, בסעיף 1, ברישה, במקום "עד יום ה'" יבוא "31 בדצמבר".
מאיר שטרית: יבוא: כך וכך.
עידו בן-יצחק: הצעת החוק אומרת שהוראת השעה הקבועה בסעיף 24ב לחוק שירות ביטחון תוארך עד סוף 2015.
עידו בן-יצחק: אבל כאשר הוועדה דנה בהארכת הוראת השעה הזאת, היא רשאית, אם היא מוצאת לנכון, להכניס שינויים בהוראת השעה, בהסדר עצמו.
אריה אלדד: מכיוון שלחוק המקורי יש רק סעיף אחד, והחוק המקורי אומר:
אריה אלדד: הוספת סעיפים 24ב ו-24ג, את הסעיף הזה אנחנו פותחים לדיון.
מאיר שטרית: אתה תפתח, במה שאתה רוצה אתה יכול לדון.
מאיר שטרית: אני לא מפריע לך, חלילה וחס.
מאיר שטרית: חברים, מה שעומד על סדר-היום הוא בעצם לעשות תיקון למה שכתוב פה ולהחיל החלה, תחולה רטרואקטיבית, החל מהתאריך שהוגש.
עידו בן-יצחק: מ-1 בינואר 2012.
מאיר שטרית: מ-1 בינואר 2012.
מאיר שטרית: זו בעצם הבקשה, ואנחנו נצטרך בסוף הדרך, אחרי הדיון, להצביע על הבקשה הזו, אם לקבל אותה או לא.
מאיר שטרית: בבקשה, חבר הכנסת אלדד.
אריה אלדד: כיוון שסעיף 1 בחוק נפתח לדיון, אני מבקש כמה דברים, ולא הייתי מאריך בהם, אבל בפעם שעברה הסתבר לי שאם אני לא מעלה אותם עכשיו לדיון אני לא יכול להעלות אותם במליאה.
אריה אלדד: ולפיכך אני מציע כך: ששם החוק הזה ישונה ל"הצעת חוק שירות ביטחון", ובמקום: "הוראת שעה", יהיה כתוב: "הוראת קבע".
אריה אלדד: לחילופין, שיהיה כתוב שם: "הוראה עד בואו של משיח צדקנו".
אריה אלדד: לחילופי חילופין אני מבקש שיהיה כתוב שם: "הוראה המרוקנת מתוכנה את חוק שירות הביטחון".
אריה אלדד: עוד לא גמרנו את השם.
אריה אלדד: אני מבקש שיהיה כתוב - -
עידו בן-יצחק: אני אולי אעצור אותך, התקנון לא מאפשר כיום להגיש הסתייגויות לשם החוק כאשר מדובר בהצעת חוק שהיא חוק מתקן.
עידו בן-יצחק: אני יכול - -
אריה אלדד: להוסיף סעיף מטרה.
אריה אלדד: אז אני מבקש לשנות את זה לסעיפי מטרה.
אריה ביבי: לגבי המשיח, תוסיף לו גם חמור.
אריה אלדד: לרשום בבקשה עוד הסתייגות של חבר הכנסת ביבי, שמבקש שגם חמור יתווסף לסעיף המטרה.
אריה אלדד: אני ודאי לא אתנגד.
אריה אלדד: אם זה יעלה להצבעה, אני אתמוך.
אריה אלדד: הצבת יוצאי צבא בשירות בתי-הסוהר, לרבות – כלומר, אני מבקש ששירות בתי-הסוהר, מטעמו, יוכל להקצות חיילים באפשרות אחת כמצילים בחופי הים בחורף, כי יש סכנת חיים אמיתית שמרחפת על המתרחצים - -
משה (מוץ) מטלון: והבוקר הים היה סוער.
משה (מוץ) מטלון: אני בא משם.
אריה אלדד: נכון מאוד.
אריה ביבי: רפתנים.
אריה אלדד: בי"ת, בשירותי הכיבוי.
אריה אלדד: ראינו מה קורה, כששירותי הכיבוי כושלים, לצוערים של שירות בתי-הסוהר.
מאיר שטרית: לקטוף תפוזים.
מאיר שטרית: יש גם קטיף תפוזים.
אריה ביבי: לא, רפתנים.
אריה אלדד: לא, אני לא מנסה להביא דברים לידי אבסורד.
אריה אלדד: אני מדבר על דברים שהם מצילי חיים.
אריה אלדד: במד"א, בארגון "הצולה" - -
מאיר שטרית: בארגון, מה?
אריה אלדד: "הצולה".
מאיר שטרית: אה, הצלה.
אריה אלדד: הצלה.
אריה אלדד: בזק"א – אם כל האמצעים הקודמים נכשלו, שלפחות יהיה מי שיזהה את הקורבנות; כמאבטחים במעונות לנשים מוכות; כמאבטחים באוטובוסים; כמאבטחים בבתי-קפה או מסעדות.
אריה אלדד: עוד סעיף מטרה אחד - -
משה (מוץ) מטלון: מתי היה לך זמן לעשות את כל זה?
אריה אלדד: הבוקר.
מאיר שטרית: הוא מאוד יעיל, חביבי.
אריה ביבי: עם כל זה שהוא בא מוכן, הוא שכח את אלה שצריכים להוריד את האסבסט מהגגות.
מאיר שטרית: אני זוכר אותו כקצין רפואה ראשי.
אריה אלדד: אני מודה שהתרשלתי.
אריה אלדד: אני מודה, לפרוטוקול, שהתרשלתי ועל האסבסט לא חשבתי.
אריה אלדד: ואני מבקש להוסיף לעניין הזה גם את סעיף "מפרקי אסבסט מגגות".
אריה אלדד: מטרתה של הוראת שעה זו להנציח את הפיכת צה"ל לחברה לאספקת שירותי כוח-אדם זול, בסעיף ב לסעיף המטרה.
אריה אלדד: לצורך זה אנחנו נצטרך לתיקונים עקיפים בחוק יסוד: הצבא – שייעודו של צה"ל ישונה בהתאם, מצבא שנועד להגן על ריבונותה של המדינה - -
מאיר שטרית: לצבא העם.
אריה אלדד: לאספקת שירותי כוח-אדם זול.
אריה אלדד: זה מחייב תיקונים עקיפים.
אריה אלדד: יכול להיות, ואני מבקש מהייעוץ המשפטי לבדוק - -
משה (מוץ) מטלון: שם זה חוק יסוד.
אריה אלדד: מקסימום, החרדים יפילו את זה - -
מאיר שטרית: אבל מה יקרה אם יקבלו את ההסתייגויות שלך?
מאיר שטרית: תאר לך שיקבלו אותן.
מאיר שטרית: אנחנו נצביע בעד.
אריה אלדד: אני אצביע נגד.
אריה אלדד: צריך לדעתי לתקן גם את החוקים שמתעסקים עם שירותי הכבאות, מד"א, וכיוצא באלה.
אריה אלדד: אני מבקש להוסיף לחוק, אחרי סעיף 1 להוסיף סעיף 2, שיאמר: במקביל, יעבירו שירותי בתי-הסוהר מספר זהה של כלואים על-מנת למלא את שורות הצבא בחיילים שיחסרו בו לאחר הקצאת חיילים לשירות בתי-הסוהר.
אריה אלדד: אני מבקש להוסיף סעיף 3: כל חייל המוצב בשירות בתי-הסוהר - -
אריה ביבי: זה בתקופת שירותם כאסירים, או אחרי שהשתחררו כבר?
משה (מוץ) מטלון: בתקופת שירותם כאסירים.
אריה אלדד: בתקופה הזאת.
אריה אלדד: אני לא יכול לחכות.
אריה אלדד: החיילים חסרים עכשיו בצה"ל.
מאיר שטרית: נכון.
אריה אלדד: כל חייל המוצב בשירות בתי-הסוהר ישתכר – זה תיקון לסעיף 24ב - -
משה (מוץ) מטלון: יש שם כמה בוגרי הבית הזה, לא?
אריה אלדד: - - סעיף קטן (2), תוספת שאומרת:
אריה אלדד: כל חייל המוצב בשירות בתי-הסוהר, ישתכר בנוסך לשכרו כחייל חובה, שכר המקביל לשכר הממוצע בשירות בתי-הסוהר.
מאיר שטרית: המינימום.
אריה אלדד: אני הצעתי: הממוצע.
אריה אלדד: אתה מבקש שזה יהיה המינימום?
מאיר שטרית: אני לא מבקש כלום.
אריה אלדד: לחילופין: המינימום.
אריה ביבי: אבל תראה איך הוא מסנדל אותנו: "אתה מבקש?".
משה (מוץ) מטלון: אבל הוא לא מאבד את זכאותו למענק שחרור.
משה (מוץ) מטלון: צריך להכניס את זה.
מאיר שטרית: תן לו לסיים.
אריה אלדד: אני מבקש עוד כמה תוספות לעניין הזה.
אריה אלדד: תוספת לסעיף 4: חייל שיוצב בשירות בתי-הסוהר ייחשב לו שירותו זה לצורכי ותק, אם יבחר להמשיך לשרת בשירות בתי-הסוהר אחר כך.
אריה אלדד: ביקשנו את זה גם במשטרה - -
אריה ביבי: זה קורה.
אריה ביבי: זה קורה בפועל.
אודליה אדרי: זה קורה בפועל.
אריה אלדד: אני שמח מאוד.
אריה אלדד: תוספת לסעיף 5: חייל שיוצב בשירות בתי-הסוהר וייפגע תוך כדי ועקב שירותו, יהיה זכאי לקצבאות וגמלאות במצטבר, גם כחייל וגם כמי ששירת בשירות בתי-הסוהר, ואם יש צורך לתקן תיקונים עקיפים בחוקי המסים, הגמלאות, הקצבאות - -
מאיר שטרית: יתוקנו.
אריה אלדד: חייל שיוצב בשירות בתי-הסוהר יהיה זכאי לחופשות רגילות כחייל, ובנוסף להן חופשות כמקובל בשב"ס.
אריה אלדד: חייל המוצב בשב"ס יהיה זכאי ללבוש בחופשותיו מדי צה"ל.
אריה אלדד: נניח שיש חייל שמוכן לשרת שם, אבל הוא בכל זאת רוצה שיחשבו בשכונה שהוא חייל – שיוכל ללבוש מדים.
מאיר שטרית: כן.
מאיר שטרית: מדים של חיל-הים אפשר.
אריה אלדד: חייל שומר מצוות המוצב בשירות בתי-הסוהר יוכל על-פי בחירתו לשרת רק באגף התורני של בתי-הסוהר.
קריאה: לא, הוא לא יכול.
עידו בן-יצחק: זה רק אסירים ביטחוניים.
מאיר שטרית: זה רק אסירים ביטחוניים.
אריה ביבי: רק לביטחוניים הם לוקחים אותם - -
אריה אלדד: ואין ביטחוניים דתיים?
קריאות: מאוד.
קריאות: כולם דתיים.
אריה ביבי: אתה מתכוון לאנשי חמאס?
אריה אלדד: חברים, אני שמעתי שהולכים להפעיל את חוקי החירום על פעילי ימין שנעצרים ביהודה ושומרון, ויכול להיות שהם יוגדרו כאסירים ביטחוניים, ואז ייבנו להם אגף תורני.
מאיר שטרית: אתה יכול לתקן את זה בהסתייגות, ולהגיד שכל חייל שמשוחרר רשאי לשרת בכל אגף של שירות בתי-הסוהר.
מאיר שטרית: את ההסתייגות הזאת אני מציע לקבל.
אריה אלדד: חייל המוצב בשירות בתי-הסוהר ומקפיד מטעמי דת על אי שמיעת שירת נשים, לא יוצב לשירות בשום כלא הנמצא כמטחווי שמיעה מכלא בו כלואות אסירות - -
אריה ביבי: יביא לו נערות שישירו.
אריה אלדד: - - אסירות העלולות לפתוח בשירה באופן בלתי צפוי.
אריה אלדד: חייל המוצב בשב"ס יהיה רשאי לכתוב על קירות תאי השירותים בכלא: "עד מתי מרץ 12'?", בלי שזה ייחשב לו עבירת משמעת או פגיעה ברכוש הציבור.
אריה אלדד: לחילופין: עד אוגוסט 12' או נובמבר 12'.
אריה אלדד: חייל המוצב בשירות בתי-הסוהר - -
מאיר שטרית: אני אזמין אותך לתוכנית של אסייג, "עבודה עברית".
מאיר שטרית: איך זה נקרא?
מאיר שטרית: "צחוק מהעבודה".
אריה אלדד: חייל המוצב בשירות בתי-הסוהר – אנחנו מגיעים לדברים מהותיים, חברים – ייחשבו לו שנות שירותו כשנות התנהגות טובה לצורך ניקוי שליש אם חלילה ייהפך ביום מן הימים לאסיר.
אריה אלדד: אם חייל – כמוזכר בסעיף 15, זה מה שקראתי קודם – ירצה להתמודד בבחירות לכנסת לאחר תום ריצוי מאסרו, ינוכו שנות שירותו בכלא משנות הקלון שהוא מתחייב בהן.
אריה אלדד: חייל המשרת בשירות בתי-הסוהר, יהיה זכאי ללמוד במהלך שירותו במסלול ישיר לדוקטורט, למרות האמור - -
מאיר שטרית: למרות הוראות המועצה להשכלה גבוהה.
משה (מוץ) מטלון: מאתמול.
משה (מוץ) מטלון: אבל הוגש ערעור.
אריה אלדד: - - במהלך שירותו, מסלול ישיר לדוקטורט.
אריה אלדד: ועכשיו, לסעיפי הצבעות שיהיו רבים.
אריה אלדד: בסעיף 24ב(ג): "מספר יוצאי הצבא שישרתו ביחידות ביטחוניות בשירות בתי-הסוהר ייקבע בידי שר הביטחון" ובלבד שהמספר הזה לא יעלה על אחד, לחילופין: שניים, לחילופין: שלושה, וכן הלאה עד אלף.
אריה אלדד: זה יחייב אלף הצבעות במליאה, אם ההסתייגות שלי לא תתקבל פה.
אריה אלדד: לסעיף התחולה – במקום: "עד 31.12.2015", אני מבקש שזה יהיה עד 1 במרץ – כי אני רוצה זמן להתארגנות – 1 במרץ 2012, לחילופין: 2 במרץ 2012, לחילופי חילופין: 3 במרץ, ככה עד 2015.
אריה אלדד: יש לנו עוד אלף סעיפים.
אריה אלדד: סעיף אחרון שאני מבקש להסב אליו תשומת לב מיוחדת, הוא דבר שציער אותי מאוד כשראיתי את החוק שנחתם בתשס"ה ועליו מתנוססת חתימתו של נשיא המדינה, מר משה קצב.
אריה אלדד: כיוון שנשיא המדינה לשעבר מוצב כרגע בשירות בתי-הסוהר, עלול להתגלע ניגוד עניינים.
אריה אלדד: ולפיכך אני מבקש, כשם שאנחנו משנים את החוק רטרואקטיבית, לפתוח רטרואקטיבית גם את עניין החתימות ולשנות באופן רטרואקטיבי גם את חתימת הנשיא.
אריה אלדד: עד כאן הסתייגויותי.
מאיר שטרית: חבר הכנסת אלדד, זה נורא יפה אבל אתה קצת מגחיך את העניין.
מאיר שטרית: אם אני רוצה להגחיך את זה אני אקבל הסתייגות אחת שלך או כמה הסתייגויות שלך, שכל חייל בשירות בתי-הסוהר ישרת בכל מקום שהוא רוצה שהמשטרה תגייס, ונגיד שאתה עשית זה.
מאיר שטרית: נעביר את זה ברוב גדול, ונגיד שאתה עשית את זה.
אריה אלדד: אני ביקשתי שישרת באגף התורני.
מאיר שטרית: אנחנו נעביר את זה לכל מקום.
מאיר שטרית: אני גם יכול להגיש הסתייגויות, ולהעביר לכל מקום.
אריה אלדד: אה, תגיש.
מאיר שטרית: אוקיי.
מאיר שטרית: נצביע: מי שמקבל את ההסתייגויות האלה – ירים את ידו.
מאיר שטרית: תצביע בעד.
אריה אלדד: לא צריך להצביע על ההסתייגויות.
מאיר שטרית: בוודאי, תצביע בעד.
מאיר שטרית: מי נגד ההסתייגויות?
מאיר שטרית: מוץ?
משה (מוץ) מטלון: כחבילה?
משה (מוץ) מטלון: כחבילה, אני נגד.
משה (מוץ) מטלון: בעד – 1
משה (מוץ) מטלון: נמנעים – אין
אריה אלדד: אני לא רוצה לעשות את הפיליבסטר בוועדה.
אריה אלדד: אני רק מקווה שהעובדה שאנחנו מצביעים על כל ההסתייגויות בחבילה אחת, לא הופך את ההצבעה לבלתי חוקית.
עידו בן-יצחק: אם יש הסכמה - -
מאיר שטרית: יש הסכמה.
מאיר שטרית: בדרך-כלל אפילו לא דנים ולא מצביעים על זה ונותנים לך להגיש הסתייגויות "חופשי".
משה (מוץ) מטלון: אתה מסכים לזה שנצביע כחבילה אחת?
אריה אלדד: כן, כי יש לי איזו שאילתה דחופה במליאה.
מאיר שטרית: אז דחינו את ההסתייגויות.
מאיר שטרית: עכשיו נעבור לאישור החוק, לתיקון בחוק.
מאיר שטרית: מי בעד אישור התיקון בחוק כפי שמוצע לנו?
עידו בן-יצחק: כולל התוספת של סעיף שאומר: תחילתו של חוק זה ביום ו' בטבת התשע"ב, 1 בינואר - -
מאיר שטרית: כן, כולל.
מאיר שטרית: זה כל הרעיון.
מאיר שטרית: בשביל זה אנחנו מתכנסים פה.
מאיר שטרית: אחד נגד, שלושה בעד.
מאיר שטרית: התיקון בחוק אושר, אפשר להביא אותו לקריאה שנייה ושלישית.
אריה אלדד: אנחנו נגיש לך את ההסתייגויות בכתב.
מאיר שטרית: אני מבקש לפרסם את כל ההסתייגויות של חבר הכנסת אלדר - -
אריה אלדד: אלדד.
מאיר שטרית: אלדד.
מאיר שטרית: אז יזמינו אותו לתוכנית "צחוק מהעבודה" אצל אסייג בטלוויזיה.
אריה ביבי: תכניס את זה כתשבץ ליום שבת.
מאיר שטרית: חברים, תודה רבה.
שאול מופז: חברים, בוקר טוב לכם.
שאול מופז: אני רוצה להתחיל את הדיון בהצעת החוק של חברי הכנסת זאב אלקין ויואל חסון.
שאול מופז: מי רוצה לפתוח ראשון?
שאול מופז: בבקשה, יואל.
יואל חסון: תודה רבה לך אדוני יושב הראש.
יואל חסון: אני באמת שמח להביא הצעת חוק נוספת, שבה אנחנו מטפלים בקבוצה החשובה, המיוחדת, הזו שאנחנו חייבים לה תודה גדולה, פדויי השבי, יוצאי המחתרות, מי שהיו באמת בחזית של הפעולות והמלחמה שקשורות להגעתנו לכאן, להקמת מדינת ישראל, אנשים שבאמת חרפו את נפשם והיו בתקופות הקשות והמסובכות.
יואל חסון: אנשים שבעיני אנחנו חייבים להם המון.
יואל חסון: זאת הצעת חוק שנייה שאנחנו מקדמים, שמסייעת לאוכלוסייה הזאת, החשובה.
יואל חסון: אני שמח ש חבר הכנסת אלקין הצטרף ליזמה הזאת.
יואל חסון: הצעת החוק היא די ברורה, בטח נדבר עליה בהמשך, ולכן אני אשמח שנקדם אותה כמה שיותר מהר ונגמור איתה במושב הזה.
משה (מוץ) מטלון: זה לקריאה שנייה, שלישית?
זאב אלקין: לא, זה כרגע קריאה ראשונה.
שאול מופז: בבקשה, חבר הכנסת אלקין.
זאב אלקין: תודה רבה אדוני יושב הראש.
זאב אלקין: אני קודם כל מצטרף לדבריו של חברי, חבר הכנסת יואל חסון.
זאב אלקין: מדובר כאן על יזמה חשובה ולזכותו ייאמר – הוא זה שהוביל את זה והתחיל את הקרב מול הממשלה.
זאב אלקין: לצערי בסיבוב הראשון הקרב לא הצליח, אבל כשיחד עם הארגונים שינינו קצת את הצעת החוק וקצת צמצמנו אותה, ולמעשה בגלל סיבות ברורות כל וותיקי המחתרות נכנסים גם להצעת החוק החדשה, בסופו של דבר הצלחנו לשכנע את הממשלה.
זאב אלקין: אני כמו יואל סבור שזה מסוג הצעות חוק שיפה שעה אחת קודם, אפילו לא יום ובוודאי לא חודש ולא חודשיים.
זאב אלקין: לכן אני מודה לך, אדוני יושב הראש, על זה שמיד נענית לבקשתנו, ומידי כינסת את הוועדה.
זאב אלקין: ואני כמו יואל כולי תקווה, שאולי במאמץ מרוכז, נצליח לאשר את הצעת החוק כולה, עד תום המושב.
משה (מוץ) מטלון: לך יש דווקא מהלכים בדברים האלה, לא?
זאב אלקין: כל מה שתלוי מי אני אעשה.
שאול מופז: בקשה, מוץ.
משה (מוץ) מטלון: אני יכול רק לברך את יואל, זה כבר חוק שני, בראשון אני גם ניהלתי לו את החוק.
משה (מוץ) מטלון: אני חושב שתבורך יואל על הפעילות הזאת.
משה (מוץ) מטלון: עכשיו בואו נהיה קצרים, נעביר את החקיקה הזו, היא חקיקה צודקת.
משה (מוץ) מטלון: זו חבורה שתרמה.
משה (מוץ) מטלון: בחוק הראשון הראשון, אז עם פדויי השבי אני ישבתי כיושב ראש ארגון ---
ברוך גוטמכר: ב-2006.
משה (מוץ) מטלון: נכון, ב-2006 ואני דרשתי גם אז להכניס אותם והם נכנסו באיזו שהיא צורה.
משה (מוץ) מטלון: אני חושב שאתה ממשיך פה מהלך נכון, ראוי, תבוא על הברכה ובוודאי האנשים האלה תבואו על הברכה, מגיע לכם.
שאול מופז: אני מבקש לתת הזדמנות גם לנציגים של לוחמי המחתרת ופדויי השבת לומר כמה דברים.
שאול מופז: אדוני, ברוך גוטמכר.
ברוך גוטמכר: היינו פה ב-2006 לראשונה.
ברוך גוטמכר: פה אחד אישרתם את כל הסעיפים, לפי הצעתה של היועצת המשפטית, הלכנו סעיף-סעיף.
ברוך גוטמכר: אז לקח המון זמן, זה כבר שש שנים.
שאול מופז: היום זה יהיה קצר, אני מבטיח לך.
ברוך גוטמכר: אז מה שאני מבקש מתנה לפסח, אז היינו 2,700, היום אנחנו 1,300 בערך.
ברוך גוטמכר: אז בבקשה, תעשו את זה מהר שכולם יהנו לחג הפסח עם מתנה טובה.
שאול מופז: יאיר שטרן.
יאיר שטרן: אני לא הייתי אסיר המחתרות, אבל נפלה בחלקי הזכות לייצג אנשי לח"י, ואנחנו מייצגים גם את אנשי ההגנה.
יאיר שטרן: לצערנו מר שרגא דירקטור, שהוא נציג ההגנה, חלה ולא יכול היה לבוא היום.
יאיר שטרן: אבל כולנו נמצאים ביחד בכפיפה אחת למען העברת ההצעה הצודקת הזאת, לאנשים שערכם לא יסולא בפז, ואני מודה לכם על הנכונות להעביר את הצעת החוק הזאת.
שאול מופז: בבקשה, אנשי משרד הביטחון.
ישי יודקביץ: כמו שאתם יודעים הממשלה תומכת בהצעת החוק, אבל כמי שליווה את החוק הזה מערש לידתו ב-2004-2005, אני פשוט רוצה להזכיר לכם שאנחנו הלכנו רחוק מאד מהמטרה הראשונית של החקיקה.
ישי יודקביץ: יוזמי החוק היו אנשים שהיו שבויים במלחמת יום כיפור, והם הפכו להיות היום המיעוט מקרב המוכרים.
ישי יודקביץ: אנחנו הכרנו באסירי המחתרות וכל התיקונים שהיו מאז 2005 עסקו יותר באוכלוסייה של אסירי המחתרות, עם הרחבות בשלבים והגענו עד הלום.
ישי יודקביץ: יש נתון שמאז תחילתו של החוק.
ישי יודקביץ: אריק לביא הממונה על ההכרה בפדויי השבי במשרד הביטחון.
אריק לביא: אני יושב ראש הוועדה, אנחנו מתכנסים אחת לחודש, דנים בבקשות שמגיעות אלינו וממשיכות לזרום עד עצם היום הזה.
אריק לביא: החוק הזה עלה לתקציב המדינה עד היום כמעט 230 מיליון שקלים.
אריק לביא: השנה שילמנו כבר מעל 20 מיליון שקלים, שנה שעברה גמרנו בערך ב-30 מיליון שקלים.
אריק לביא: הסכומים כמובן צמודים, אחת לשנה מתעדכנים.
אריק לביא: ב-1,000 שקלים המקוריים אנחנו כבר לא שם, זה יוצא 1,200 ומשהו והתוספת שתאושר, לכשתאושר זה עוד 25% לא על ה-1,000 אלא כמובן על הסכום המוצמד.